पाएं अपने शहर की ताज़ा ख़बरें और फ्री ई-पेपरडाउनलोड करें
स्वास्थ्य विभाग के मास मीडिया विंग की टीम ने शहर के विभिन्न भीड़-भाड़ वाले इलाकों में जाकर लोगों को इंटीग्रेटेड टेलीमेडिसिन सॉल्यूशन ई-संजीवनी ऑनलाइन ओपीडी के बारे में जागरूक किया। पंजाब सरकार द्वारा शुरू की गई इस सेवा के बारे में लाेगाें काे जानकारी दी। डॉ. किरण अहलूवालिया, सिविल सर्जन लुधियाना ने कहा कि ई-संजीवनी ओपीडी सेवा के तहत, विशेषज्ञ डॉक्टर लोगों को मुफ्त ऑनलाइन परामर्श सेवाएं प्रदान कर रहे हैं। जिसमें विशेषज्ञ डॉक्टर मरीज की बीमारी और संतुलित आहार के उपचार में इस्तेमाल होने वाली दवाओं के बारे में जानकारी देते हैं। उन्होंने कहा कि लोग कोरोनाकाल में ऑनलाइन सेवाओं का ज्यादा से ज्यादा लाभ लें, ताकि, संक्रमण दर को कम किया जा सके।
ई-संजीवनी एप का लोग उठाएं लाभ
उन्होंने कहा कि मोबाइल फोन पर ई-संजीवनी एप डाउनलोड कर भी इस सेवा का लाभ उठाया जा सकता है। उन्होंने कहा कि मुफ्त चिकित्सा परामर्श काे इस ओपीडी का समय सोमवार से शनिवार तक सुबह 8 से दोपहर 2 बजे तक है। सोमवार से शनिवार तक यह सुविधा गर्भवती महिलाओं, बुजुर्गों, पुरानी बीमारियों के रोगियों, सह-रुग्णता वाले रोगियों और अवसाद से पीड़ित रोगियों के लिए उपयाेगी है। इस सेवा का लाभ उठाने के लिए www.esanjeevaniopd.in पंजीकरण करना हाेगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva bho_Deva hin_Deva zho_Hant eng_Latn